คือหนูกินยาคุมเม็ดสีเหลืองครบ21เม็ดแล้วทานเม็ดสีขาว3เม็ดประจำเดือนถึงมาแต่มาเป็นสีน้ำตาลมาประมาณสามวันแล้วก็มีตกขาวมาแบบนี้เป็นอะไรหรือเปล่าค่ะแล้วสามารถทานยาคุมต่
สวัสดีค่ะ โดยปกติ เมื่อทานยาคุมกำเนิดครบ 21 เม็ด หลังจากนั้น 2-4 วันจึงจะมีประจำเดือนมา ดังนั้น การทานยาถึงเม็ดสีขาวเม็ดที่ 3 หรือเม็ดที่ 24 แล้วมีเลือดสีน้ำตาลออกมา เลือดดังกล่าวถือเป็นประจำเดือนจากผลของยาคุมที่ปกติดี และแสดงว่าไม่มีการตั้งครรภ์เกิดขึ้นส่วนการที่เลือดมีสีน้ำตาล เกิดจากการที่มีปริมาณเลือดน้อย เลือดจึงไหลออกจากมดลูกช้า ทำให้สัมผัสกับอากาศนาน เลือดจึงกลายเป็นสีน้ำตาลได้ ซึ่งไม่ได้อันตรายแต่อย่างใด สำหรับการมีตกขาว หากไม่ได้มีกลิ่นเหม็นที่ผิดปกติ ไม่ได้มีสีเขียวหเลืองคล้ายหนอง ไม่มีแสบหรือคันช่องคลอด ก็ถือว่าเป็นตกขาวที่ปกติดี ไม่ได้เป็นโรคอะไรค่ะดังนั้น เมื่อทานยาคุมครบ 28 เม็ดหรือทานเม็ดขาวครบ 7 เม็ดแล้ว ก็ให้เริ่มทานยาแผงใหม่ต่อได้เลยค่ะ